
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2026 m. gegužės 25 d. įsakymo Nr. V4-16 
redakcija)


TARPTAUTINIO BENDRDARBIAVIMO SKYRIAUS NUOSTATAI 

I SKYRIUS
BENDROSIOS NUOSTATOS

1. Tarptautinio bendradarbiavimo skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Tarptautinio bendradarbiavimo skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Užimtumo tarnybos struktūrinis padalinys, tiesiogiai pavaldus ir atskaitingas Užimtumo tarnybos direktoriui. 
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais. 
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos valstybės tarnautojų ir darbuotojų, dirbančių pagal darbo sutartis, pareigybių sąrašu. Skyriaus darbuotojų, dirbančių pagal darbo sutartis kompetenciją, funkcijas, pavaldumą nustato jų pareigybių aprašymai.
5. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

7. Skyriaus uždaviniai yra :
7.1. nagrinėti Užimtumo tarnybos poreikius tarptautinio bendradarbiavimo užimtumo politikos įgyvendinimo srityje, rengti siūlymus dėl bendradarbiavimo šioje srityje plėtros galimybių ir organizuoti veiklas, koordinuoti Užimtumo tarnybos ir kitų Lietuvos Respublikos institucijų bendras tarptautinio bendradarbiavimo veiklas;
7.2. nagrinėti Užimtumo tarnybos galimybes dalyvauti tarptautiniuose projektuose, inicijuoti ir organizuoti Užimtumo tarnybos dalyvavimą juose. 
8. Skyrius, įgyvendindamas jam nustatytus uždavinius, vykdo šias funkcijas:
8.1. Užimtumo tarnybos poreikių identifikavimo, veiklų organizavimo tarptautinio bendradarbiavimo ir bendradarbiavimo su užsienio valstybių institucijomis srityje:
8.1.1. rengia tarptautinio bendradarbiavimo susitarimus, ketinimų protokolus ir programas bei koordinuoja jų vykdymą;
8.1.2. planuoja ir koordinuoja Užimtumo tarnybos tarptautinių seminarų bei konferencijų organizavimo klausimus, susijusius su užsienio ekspertų ir delegacijų vizitais, rengia darbotvarkes, viešina tarptautinius renginius;
8.1.3  organizuoja ir koordinuoja Užimtumo tarnybos pozicijos, informacijos apie paslaugas pateikimą ir klausimynų, skirtų tarptautinėms organizacijoms ir partneriams pildymą;
8.1.4. organizuoja ir koordinuoja Užimtumo tarnybos direktoriaus dalykinį ir logistinį pasirengimą vizitams užsienyje ir susitikimams su užsienio valstybių delegacijomis Lietuvoje, rengia komandiruočių ataskaitas ir nustatyta tvarka teikia Lietuvos Respublikos socialinės apsaugos ir darbo ministerijai (toliau – Ministerija);
8.1.5. bendradarbiauja ir konsultuojasi su Ministerijos atsakingais skyriais ir departamentais, Skyriaus kompetencijai priskirtais klausimais rengia ir teikia tarptautinio bendradarbiavimo informaciją;
8.1.6. Ministerijai pavedus, rengia ir derina Lietuvos Respublikos poziciją Europos Sąjungos institucijose nagrinėjamais klausimais Skyriaus kompetencijai priskirtais klausimais; atstovauja Lietuvos Respublikai, dalyvaudamas Europos Sąjungos Tarybos ir Europos Komisijos darbo grupių bei komitetų posėdžiuose ir pristatydamas Lietuvos poziciją nagrinėjamais klausimais;
8.1.7. koordinuoja veiklas, susijusias su grįžtamąja migracija, komunikacija su diaspora, ir lietuvių, grįžusių iš užsienio, (re)integracijos klausimus; 
8.1.8. koordinuoja Užimtumo tarnybos pozicijos pateikimą ir bendradarbiavimą su Lietuvos Respublikos institucijomis, socialiniais partneriais tarptautinio bendradarbiavimo klausimais; 
8.1.9. konsultuoja Užimtumo tarnybos administracijos padalinius, teikia jiems pastabas, rekomendacijas, metodinę ir praktinę pagalbą tarptautinio bendradarbiavimo klausimais; 
8.1.10. bendradarbiaudamas su Komunikacijos skyriumi, nustato reprezentacinių priemonių poreikį ir inicijuoja jų įsigijimą;
8.1.11. pataria Užimtumo tarnybos direktoriui gerųjų praktikų ir (ar) inovacijų užsienyje paieškos klausimais;
8.1.12. rengia teisės aktų projektus ir kitus susijusius dokumentus dėl tarptautinių ryšių užmezgimo, palaikymo, plėtros.
8.2. Užimtumo tarnybos dalyvavimo tarptautiniuose projektuose srityje:
8.2.1. nagrinėja Užimtumo tarnybos galimybes ir inicijuoja dalyvavimą tarptautiniuose projektuose; 
8.2.2. koordinuoja Užimtumo tarnybos dalyvavimą tarptautiniuose bendradarbiavimo projektuose, organizuoja ir deleguoja ekspertų parinkimą šiems projektams;
8.2.3. bendradarbiauja su Užimtumo tarnybos administracijos padaliniais, vykdomų projektų administravimo grupėmis, Klientų aptarnavimo departamentais, kitomis viešojo administravimo institucijomis, įstaigomis, įmonėmis.
9. Skyrius taip pat vykdo šias funkcijas:
9.1. įgyvendina Užimtumo tarnybos direktoriaus įsakymus, Užimtumo tarnybos direktoriaus pavedimus; 
9.2. dalyvauja darbo grupėse ir komisijose konkrečioms užduotims atlikti bei pasitarimuose;
9.3. dalyvauja įgyvendinant kitų struktūrinių padalinių veiklos procedūras pagal Skyriaus kompetenciją;
9.4. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
9.5 esant poreikiui, verčia dokumentus iš/į anglų kalbą arba organizuoja jų vertimą iš/į kitų užsienio kalbų;
9.6. nustato Skyriaus darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
9.7. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
9.8. atstovauja Užimtumo tarnybą Lietuvos Respublikos valstybės ir savivaldybių institucijose, įstaigose ir organizacijose Skyriaus kompetencijai priskirtais klausimais;
9.9. nagrinėja Užimtumo tarnybos struktūrinių padalinių paklausimus bei rengia jiems atsakymus Skyriaus kompetencijai priskirtais klausimais; 
9.10. rengia duomenis ar kitą informaciją Skyriaus kompetencijai priskirtais klausimais ir teikia Užimtumo tarnybos direktoriui;
9.11. skelbia Skyriaus veiklos informaciją Užimtumo tarnybos intraneto puslapyje.
9.12. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
9.13. pildo Skyriaus darbuotojų darbo laiko apskaitos žiniaraščius;
9.14. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
9.15. vykdo kitas teisės aktų nustatytas funkcijas Skyriaus kompetencijai priskirtais klausimais.
III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
10.1. teikti Užimtumo tarnybos direktoriui pasiūlymus dėl teisės aktų tobulinimo;
10.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
10.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
10.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
10.5. dalyvauti Užimtumo tarnybos, kitų valstybės institucijų ir įstaigų ar savivaldybių komisijų (darbo grupių) veikloje;
10.6. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais;

IV SKYRIUS
skyriaus VEIKLOS ORGANIZAVIMAS

11. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais planais, šiais Nuostatais, Užimtumo tarnybos direktoriaus pavedimais ir rezoliucijomis.
12. Skyriaus veiklą organizuoja Skyriaus vedėjas (toliau – Vedėjas).
13. Vedėjas yra tiesiogiai pavaldus Užimtumo tarnybos direktoriui.
14. Vedėjas:
14.1. planuoja ir organizuoja Skyriaus darbą: paskirsto užduotis Skyriaus darbuotojams bei kontroliuoja jų vykdymą, teikia pasiūlymus Užimtumo tarnybos direktoriui dėl Skyriaus veiklos tobulinimo;
14.2. rengia Skyriaus nuostatus ir Skyriaus darbuotojų pareigybės aprašymus, teikia Užimtumo tarnybos direktoriui tvirtinti.
14.3. atsako už Skyriui pavestų uždavinių ir funkcijų atlikimą;
14.4. teikia Užimtumo tarnybos direktoriui pasiūlymus dėl:
14.4.1. vidaus darbo tvarkos dokumentų rengimo;
14.4.2. Skyriaus nuostatų ir pareigybių skaičiaus;
14.4.3. darbuotojų kvalifikacijos kėlimo;
14.4.4. komisijų ir darbo grupių specialioms užduotims vykdyti sudarymo ir kitais klausimais;
14.5. teikia pasiūlymus Užimtumo tarnybos direktoriui dėl Skyriaus darbuotojų skatinimo, tarnybinių ar drausminių nuobaudų jiems skyrimo;
14.6. nustatyta tvarka atsiskaito Užimtumo tarnybos direktoriui už Skyriaus veiklą;
14.7. atsako už viešai privalomos skelbti informacijos turinio parengimą ir viešinimą;
14.8. vykdo kitas Vedėjo pareigybės aprašyme ir kituose teisės aktuose nustatytas funkcijas.
15. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
16. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
17. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
18. Skyriaus veiklą kontroliuoja Užimtumo tarnybos direktorius teisės aktų nustatyta tvarka.
19. Skyriaus veiklos kokybę vertina ir kontroliuoja Kokybės vadybos skyrius.

V SKYRIUS
BAIGIAMOSIOS NUOSTATOS

20. Skyrius Lietuvos Respublikos įstatymų ir kitų teisės aktų nustatyta tvarka reorganizuojamas, pertvarkomas arba likviduojamas Užimtumo tarnybos direktoriaus sprendimu.
21. Su šiais nuostatais pasirašytinai supažindinami visi skyriaus darbuotojai.
22. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

